als_Latn dik_Latn sag_Latn
Udhëheqësit e vendeve anëtare të Bashkimit Europian zgjodhën Federica Mogherini si pasuese të Catherine Ashton dhe Donald Tusk si pasues të Herman Van Rompuy.
Vendimet e këtij samiti u publikuan nga dy postime në internet të Presidentit në largim të Këshillit të Europës, Herman Van Rompuy.
Ministrja e Jashtme e Italisë, Mogherini do të zëvendësoje baroneshën Ashton në postin e Përfaqësueses së Lartë për Siguri dhe Politikë të Jashtme, Catherine Ashton, ndërsa Kryeministri polak, Donald Tusk zëvendëson Herman Van Rompuy në postin e Presidentit të Këshillit të Europës.
Dy postet konsiderohen mjaft të rëndësishëm për BE-në, pavarësisht se kompetencat e tyre janë ende të reduktuara dhe kërkojnë miratimin e të gjitha vendeve anëtare të unionit. Ndërsa për kandidaturën e Kryeministri polak nuk pati asnjë rezervë, të paktën publike, për Ministren e Jashtme italiane vendet e baltikut kundërshtuan duke e quajtur si të papërvojë dhe të butë për t’u përballur me Rusinë.
41-vjeçarja ishte preferenca e Kryeministri italian, Mateo Renzi që këmbënguli në zgjedhjen e saj. Ajo mban postin e Ministres së Jashtme që prej muajit shkurt të këtij viti ndërsa me detyrën e re duhet të mbartë mbi shpatulla peshën e diplomacisë europiane në mbarë botën, por veçanërisht në përballjen me Rusinë që është sfida e momentit për BE-në.
Më herët gjatë takimeve vendet e BE-së ranë dakort për përshkallëzimin e sanksioneve ndaj Moskës për shkak të ndërhyrjes së saj në Ukrainë. / Top Channel
Infoarkiva është një projekt i mirëfilltë informatik. Sistemi ka si qëllim grumbullimin e informacionit mediatik shqiptar, përpunimin e tij bazuar mbi teknika auto-inteligjente dhe më tej prezantimin tek të gjithë përdoruesit. Aktualisht i gjithë ky informacion mblidhet nëpërmjet internetit me anë të agjentëve tanë të informacionit.
Abonime
Abonohuni per te pare lajmet e fundit direkt ne emailin tuaj
als_Latn als_Latn als_Latn als_Latn als_Latn als_Latn als_Latn xho_Latn als_Latn